Bragagna

Ła bragagna ła ze na inbarcasion tìpega de ła łaguna de Venesia.

El tèrmene bragagna el indega anca un tipo partegołar de rede da pesca e infati 'sto tipo de inbarcasion el gera destinà propio par 'sto fin. Se trata de un natante de grose dimension, łongo sirca trèdeze metri e łargo scuazi do, a propulsion mista, a remi par el movimento a veła par ła faze de pesca, caraterizà da ła prezensa de ben tre àlbori co tre anpie vełe retangołari, cazo ùnego par cuanto revarda łe inbarcasion łagunari[1]. 

Ła tecnica de pesca ła gera de'l tipo a scarroccio (stràsino łateran): spenta da'l vento, ła bragagna ła strapega ł'omònema rede, fisada a'l scafo a prova e pope tramide do pèrteghe e co'l łado verto revolto verso łe mure[1]. Łe vełe łe gera orientàe perpendicołarmente a'l vento par otenjir ła mùansa łaterana nesesaria parché i pesi i venjise ciapài.

A ze da'l 1800 che 'sto tipo de inbarcasion no ła se uza più.

 Note 
 Descrisión de ła bragagna da veniceboats.com

Categoria:Inbarcasion venesiane